Ehdotus: neuvoston asetus (EHTY, EY, Euratom) Euroopan yhteisöjen virkamiesten ja muun henkilöstön palkkojen ja eläkkeiden oikaisemisesta 1 päivästä heinäkuuta 2002 /* KOM/2003/0580 lopull. */





Ehdotus: NEUVOSTON ASETUS (EHTY, EY, EURATOM) Euroopan yhteisöjen virkamiesten ja muun henkilöstön palkkojen ja eläkkeiden oikaisemisesta 1 päivästä heinäkuuta 2002 (komission esittämä) PERUSTELUT 1. JOHDANTO Henkilöstösääntöjen 65 artiklan ja niiden liitteessä XI olevan 1 artiklan säännösten mukaisesti neuvosto suorittaa vuosittain yhteisöjen virkamiesten ja muun henkilöstön palkkojen tason tarkistuksen komission esittämän kertomuksen perusteella. Kertomus määrittää tunnusluvut, joihin vuositarkistuksessa on aiheellista pitäytyä, ja etenkin elinkustannusten kehittymisen Brysselissä (yhteisindeksin yhdistelmäindeksi ja Brysselin kuluttajahintaindeksi), kansallisten julkisen sektorin palveluksessa olevien virkamiesten palkkojen ostovoiman kehittymisen (erityisindikaattori) sekä taloudelliset pariteetit, joista korjauskertoimet johdetaan. Ranskan hallituksen toimittamissa tiedoissa palkkojen vuosittaisen mukautuksen laskemiseksi vuonna 2002 ei otettu asianmukaisesti huomioon Ranskan virkamiesten palkkojen korotuksia. Näin ollen vuoden 2002 erityisindikaattori ja palkkojen mukautus on oikaistava. 2. KANSALLISTEN VIRKAMIESTEN PALKKOJEN OSTOVOIMAN KEHITTYMINEN Erityisindikaattori Jäsenvaltioiden antamien tietojen pohjalta [1] Eurostat on määritellyt julkisen sektorin palveluksessa olevien virkamiesten palkkojen kehittymisen 1.7.2002 edeltävän kahdentoista kuukauden jakson aikana jokaisen jäsenvaltion osalta ja virkamiesryhmittäin. [1] Ranskaa koskevat uudet tiedot mukaan luettuina Oikaistu erityisindikaattori, jolla mitataan keskushallintojen palveluksessa olevien kansallisten virkamiesten palkkojen todellinen nettomääräinen kehittyminen 1.7.2002 edeltävän kahdentoista kuukauden jakson aikana, on 1,7 % (ennen oikaisua 0,7 %). Taulukossa A esitetään kehitys eri jäsenvaltioissa. >VIITTAUS KAAVIOON> ELINKUSTANNUSTEN KEHITTYMINEN BRYSSELISSÄ Eurostatin laskema yhteisindeksi, jolla mitataan elinkustannusten kehittymistä Brysselissä 1.7.2002 edeltävän kahdentoista kuukauden jakson aikana, on 101,4. Samalta ajanjaksolta Belgian hintaindeksi Bryssel-pääkaupunkitekijän osalta on 100,8. 4. EHDOTETTU MUKAUTUS Palkkoja on päätetty tarkistaa 1.7.2002 alkaen niin, että viitejakson aikana kussakin asemapaikassa todettu elinkustannusten kehittyminen otetaan huomioon. Koska Belgian hintaindeksi Bryssel-pääkaupunkitekijän osalta on noussut 0,8 % ja yhteisindeksi ajanjaksolta 1.7.2001 - 1.7.2002 on 1,4 %, korotuskerroin elinkustannusten sisällyttämiseksi Brysselin palkka-asteikkoon on näin ollen 1,3 % (25 % x 0,8 % + 75 % x 1,4 %) henkilöstösääntöjen liitteessä XI olevan 3 artiklan 2 kohdan mukaisesti. Jäsenvaltioissa ajanjaksolla 1.7.2001 - 1.7.2002 todettu keskushallintojen palveluksessa olevien virkamiesten ostovoiman kehittyminen, jonka erityisindikaattori ilmaisee, on 1,7 % (ennen oikaisua 0,7 %). Kaikkiaan seurauksena on palkkojen nettomääräinen 3,0 %:n (ennen oikaisua 2,0 %:n) suuruinen mukautus. Tämä vastaa 1 %:n suuruista oikaisua voimaantulopäivästä 1.7.2002. Neuvosto teki päätöksen palkkojen mukauttamisesta jo 16. joulukuuta 2002 [2]. Oikaisun perusteella taannehtivasti suoritettavissa maksuissa otetaan näin ollen huomioon jo suoritetut maksut. [2] EYVL L 347, 20.12.2002, s. 1. - Ehdotus: NEUVOSTON ASETUS (EHTY, EY, EURATOM) Euroopan yhteisöjen virkamiesten ja muun henkilöstön palkkojen ja eläkkeiden oikaisemisesta 1 päivästä heinäkuuta 2002 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan yhteisöjen erioikeuksista ja vapauksista tehdyn pöytäkirjan ja erityisesti sen 13 artiklan, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, jotka on vahvistettu asetuksella (ETY, Euratom, EHTY) N:o 259/68 [3], ja viimeksi muutettu asetuksella (Euratom, EHTY, EY) N:o ... [4], ja erityisesti mainittujen henkilöstösääntöjen 63, 64, 65, 65 a, ja 82 artiklan ja liitteen XI sekä mainittujen palvelussuhteen ehtojen 20 artiklan ensimmäisen kohdan ja 64 artiklan, [3] EYVL L 56, 4.3.1968, s. 1 [4] EYVL ... ottaa huomioon komission ehdotuksen, sekä katsoo seuraavaa: (1) Asetuksessa (EY, EHTY, Euratom) N:o 2265/2002 [5] ei voitu ottaa asianmukaisesti huomioon virkamiesten nettopalkkojen kehitystä Ranskassa. [5] EYVL L 347, 20.12.2002, s. 1. (2) Tätä kehitystä koskevat luvut ovat nyt käytettävissä, ja niiden perusteella olisi suoritettava palkkojen täydentävä mukautus. (3) Olisi näin ollen oikaistava kyseisessä asetuksessa esitetyt määrät, joiden perusteella Euroopan yhteisöjen virkamiesten ja muun henkilöstön palkkoja ja eläkkeitä on mukautettu vuoden 2002 vuositarkistuksen yhteydessä, ON ANTANUT TÄMÄN ASETUKSEN: 1 artikla Korvataan 1 päivästä heinäkuuta 2002 a) henkilöstösääntöjen 66 artiklassa oleva kuukausittaista peruspalkkaa koskeva taulukko seuraavasti: >VIITTAUS KAAVIOON> b) - henkilöstösääntöjen liitteessä VII olevassa 1 artiklan 1 kohdassa määrä "184,33 EUR" määrällä "186,14 EUR", - henkilöstösääntöjen liitteessä VII olevassa 2 artiklan 1 kohdassa määrä "237,38 EUR" määrällä "239,71 EUR", - henkilöstösääntöjen liitteessä VII olevan 69 artiklan toisessa virkkeessä ja 4 artiklan 1 kohdan toisessa alakohdassa määrä "424,07 EUR" määrällä "428,22 EUR", - henkilöstösääntöjen liitteessä VII olevan 3 artiklan ensimmäisessä alakohdassa määrä "212,14 EUR" määrällä "214,22 EUR". 2 artikla Korvataan muuta henkilöstöä koskevien palvelussuhteen ehtojen 63 artiklassa oleva kuukausittaista peruspalkkaa koskeva taulukko 1 päivästä heinäkuuta 2002 seuraavasti: >VIITTAUS KAAVIOON> 3 artikla Henkilöstösääntöjen liitteessä VII olevassa 4 a artiklassa tarkoitettu kiinteämääräinen korvaus 1 päivästä heinäkuuta 2002 on: - 111,71 EUR kuukaudessa palkkaluokkiin C 4 tai C 5 kuuluville virkamiehille, - 171,28 EUR kuukaudessa palkkaluokkiin C 1, C 2 tai C 3 kuuluville virkamiehille. 4 artikla Eläkkeet, jotka on saatu 1 päivästä heinäkuuta 2002 mennessä, lasketaan kyseisestä päivästä henkilöstösääntöjen 66 artiklassa määrätyn kuukausittaista peruspalkkaa koskevan taulukon perusteella sellaisena kuin se on muutettuna tämän asetuksen 1 artiklan a alakohdalla. 5 artikla Korvataan henkilöstösääntöjen liitteessä VII olevassa 10 artiklan 1 kohdassa esitetty taulukko 1 päivästä heinäkuuta 2002 seuraavalla taulukolla: >VIITTAUS KAAVIOON> 6 artikla Asetuksen (EHTY, ETY, Euratom) N:o 300/76 [6] 1 artiklassa säädetyt vuorotyökorvaukset ovat 1 päivästä heinäkuuta 2002, 323,81, 488,74, 534,38 ja 728,54 EUR. [6] EYVL L 38, 13.2.1976, s. 1. Asetusta täydennetty asetuksella (Euratom, EHTY, ETY) N:o 1307/1987 (EYVL L 124, 13.5.87, s. 6), sellaisena kuin se on viimeksi muutettuna asetuksella (Euratom, EHTY, EY) N:o ... (EYVL ...). 7 artikla Korjataan neuvoston asetuksen (EHTY, ETY, Euratom) N:o 260/68 [7] 4 artiklassa esitettyjä määriä 1 päivästä heinäkuuta 2002 kertoimella 4,674337. [7] EYVL L 56, 4.3.1968, s. 8. Asetus sellaisena, kuin se on viimeksi muutettuna asetuksella (Euratom, EHTY, EY) N:o ...(EYVL ...). 8 artikla Tämä asetus tulee voimaan seuraavana päivänä sen jälkeen, kun se on julkais tu Euroopan yhteisöjen virallisessa lehdes sä. Tämä asetus on kaikilta osiltaan velvoittava, ja sitä sovel letaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja RAHOITUSSELVITYS Arvio virkamiesten ja muun henkilöstön palkkoihin ja eläkkeisiin tehtävän vuosittaisen +1 prosentin mukautuksen vaikutuksesta talousarvioon 12 kuukauden ajalta. >VIITTAUS KAAVIOON> Arvio virkamiesten ja muun henkilöstön palkkoihin ja eläkkeisiin tehtävän vuosittaisen +1 prosentin mukautuksen vaikutuksesta talousarvioon 18 kuukauden ajalta. >VIITTAUS KAAVIOON> Komission arvion mukaan tämän vuotta 2002 koskevan vuotuisen mukautuksen tarkistuksen vaikutukset voidaan kattaa vuosina 2003 ja 2004. Etenkin otsakkeen 5 kohdalla olisi toimittava seuraavasti: - Vuoden 2003 osalta komissio katsoo, että tiettyjen toimielinten on esitettävä budjettivallan käyttäjälle "poimintoina" tehtäviä määrärahasiirtoja, jotta kussakin pääluokassa saatavilla olevat määrärahat voidaan ottaa maksimaalisesti käyttöön. Koska koituvat menot ovat huomattavan suuret, saattaa olla tarpeen antaa lisätalousarvioesitys otsakkeessa 5 saatavilla olevan marginaalin käyttöön ottamiseksi (20 milj. euroa). Marginaalin jakaminen toimielinten kesken voitaisiin toteuttaa suhteessa kunkin menoerän vaikutukseen. Tarvittaessa se menojen osuus, jota ei pystytä maksamaan vuonna 2003, voidaan kattaa vuoden 2004 määrärahoista varainhoitovuoden alussa. - Vuoden 2004 osalta komissio katsoo, että otsakkeen 5 marginaali kattaa kyseisen tarkistuksen vaikutukset. Komissio ei pidä kuitenkaan aiheellisena lisätalousarvioesityksen antamista heti varainhoitovuoden alussa. Esitys olisi annettava tarvittaessa myöhemmin vuoden aikana, jos kunkin toimielimen vuotuisten menojen kokonaisnäkymät antavat siihen aiheen.